જમણા હાથે બોલિંગ-બેટિંગ કરનારા ઈંગ્લેન્ડના રોબર્ટ બરોસ એ ઓલરાઉન્ડર્સમાંના એક છે, જેમણે ૨૦ વર્ષ સુધી મેદાન પર ધમાલ મચાવી હતી. આ ફક્ત એ એક જ ઘાતક બોલની વાત નથી, પોતાની કરિયરમાં તેમણે જે કંઈ કર્યું છે એ યાદગાર અને ઐતિહાસિક રહ્યું છે. રોબર્ટ બરોસે પોતાની પ્રથમ શ્રેણી ક્રિકેટ કરિયરમાં ૨૭૭ મેચમાં ૫૨૨૩ રન બનાવ્યા છે અને ૬૫ વાર અણનમ રહીને બે સદી અને નવ અર્ધસદી ફટકારી છે, જ્યારે બોલિંગમાં બરોસે ૮૯૪ વિકેટ ઝડપી છે. તેમની કરિયરમાં એક જ કમી રહી ગઈ – તેઓ ક્યારેય પોતાની રાષ્ટ્રીય ટીમ તરફથી રમી શક્યા નહીં.